[{"text_idx": "#000000", "text": "21 po\u0303nevat fakti keskaegse Pa\u0308rnu kohta"}, {"text_idx": "#000001", "text": "Pa\u0308rnu linna ajalugu ulatub tagasi 13. sajandisse. Soodne asukoht ning jo\u0303e ja mere la\u0308hedus lo\u0303id eeldused, et Pa\u0308rnust sai hansalinn ja oluline so\u0303lmpunkt kaupade sisse- ja va\u0308ljaveol. Koondasime kokku mo\u0303ned po\u0303nevamad faktid selle kohta, milline vo\u0303is elu keskaegses Pa\u0308rnus va\u0308lja na\u0308ha. Kui sulle pakuvad huvi keskaja kombed ja traditsioonid, siis tule kindlasti juuli alguses Pa\u0308rnusse, kui toimumas on ja\u0308rjekordsed Pa\u0308rnu Hansapa\u0308evad."}, {"text_idx": "#000002", "text": "1. Esimest korda mainiti Pa\u0308rnu linna (tol ajal Perona) 1251. aastal. Linn kerkis esmalt Vana-Pa\u0308rnu asukohale. Peagi langes see aga ru\u0308u\u0308stamiste ohvriks, misja\u0308rel koliti u\u0308mber jo\u0303e vastaskaldale. Uus-Pa\u0308rnu linn asutati 1265. a. Sellest sai oluline sadamakoht ja ainuke linnamu\u0308u\u0308riga u\u0308mbritsetud kindlus Riia ja Tallinna vahel."}, {"text_idx": "#000003", "text": "2. 14.-15. sajandil elas Uus-Pa\u0308rnus umbes 400-500 inimest. 16. sajandiks oli linnaelanike arv kasvanud 600-ni, koos eeslinna ja Vana-Pa\u0308rnuga oli elanikke kokku ligikaudu 1000."}, {"text_idx": "#000005", "text": "4. Peamiselt veeti Pa\u0308rnust va\u0308lja kohalikke po\u0303llumajandussaadusi. Samuti la\u0308ksid ekspordiks sellised kaubaartiklid nagu hu\u0308lgerasv, ha\u0308rja- ja lehmanahad, sokusarved ja kanepiheie, millest valmistati ko\u0308isi."}, {"text_idx": "#000006", "text": "5. Pa\u0308rnu kaudu toodi sisse mitmesuguseid kaupu nagu sool ja kalev, heeringad, humalad ja lo\u0303uend. Neid tarbisid nii linnaelanikud, aadlikud kui ka talupojad. Soola toodi peamiselt Prantsusmaalt ja Saksamaalt ja seda kasutati toidu maitsestamiseks ja sa\u0308ilitamiseks."}, {"text_idx": "#000008", "text": "7. Po\u0303nev fakt, et va\u0308ikekaubandusega vo\u0303isid Pa\u0308rnus tegeleda vaid kodanikud. Vabadel kaubasellidel oli kauplemine piiratud."}, {"text_idx": "#000009", "text": "8. Keskajal oli reegel, et talupoeg, kes oli end 1 aasta ja 1 pa\u0308ev linnas mo\u0303isniku eest varjanud, sai orjusest vabaks ja isandal ei olnud o\u0303igus teda tagasi no\u0303uda."}, {"text_idx": "#000010", "text": "9. Keskaegsest Pa\u0308rnust ei ole sa\u0308ilinud algsel kujul u\u0308htegi hoonet, kuid osaliselt on alles kunagine linna- ja linnusemu\u0308u\u0308r."}, {"text_idx": "#000011", "text": "10. Ainus ta\u0308naseni sa\u0308ilinud keskaegne ehitis on kunagise linnamu\u0308u\u0308ri kagunurgas asunud Punane torn. Ta\u0308na asub Punases tornis ko\u0303igile uudistamiseks avatud muuseum, mille ruumides saab la\u0308hemalt tutvuda, milline oli keskaegne Pa\u0308rnu ja selle ajalugu."}, {"text_idx": "#000012", "text": "11. Keskaegse Pa\u0308rnu ta\u0308htsaim ta\u0308nav oli Pikk ta\u0308nav. Nikolai ta\u0308nava a\u0308a\u0308res asusid Riia va\u0308ravad, mis u\u0308hendasid linna eluta\u0308htsa maanteega Riia suunas."}, {"text_idx": "#000013", "text": "12. Osaliselt on keskaegsest Pa\u0308rnust sa\u0308ilinud linnamu\u0308u\u0308ri u\u0308mber rajatud vall ja vallika\u0308a\u0308r, kuhu juurde ehitati 17. sajandil u\u0308le vallikraavi kulgenud ja postimaanteele suundunud Tallinna va\u0308ravad, mis asuvad seal ta\u0308naseni."}, {"text_idx": "#000014", "text": "13. Ringmu\u0308u\u0308riga u\u0308mbritsetud Uus-Pa\u0308rnu su\u0308dames asusid peaasjalikult kivist majad. U\u0308leja\u0308a\u0308nud linnas sh eeslinnas olid valdavalt puitmajad."}, {"text_idx": "#000015", "text": "14. Majade ku\u0308tmiseks kasutati keskajal kerisega hu\u0308pokaustahjusid ja kaminaid. 14. sajandil said Vana-Liivimaal tuntuks savipottidega kuppelahjud, millest 16. sajandiks arendati va\u0308lja keset tuba asetsevad ko\u0303rge torniga kahhelahjud."}, {"text_idx": "#000016", "text": "15. Majade alumistel korrustel olid sageli luukidega varustatud ruumid ka\u0308sito\u0308o\u0308listele vo\u0303i poodnikele. Teisel ehk po\u0303hikorrusel asusid eluruumid ja ku\u0308lalistetoad. Ko\u0303ige ko\u0303rgemal paiknesid aga kaubaruumid, kuhu to\u0303steti kaupa ta\u0308navapoolsel katuseviilul asunud vintsi abil."}, {"text_idx": "#000017", "text": "16. Hoonete sisehoovides asusid loomade aedikud ja varjualused, samuti ja\u0308a\u0308tmekast, mille sisu veeti regulaarselt krundi juurde kuulunud aiamaale linna taga."}, {"text_idx": "#000018", "text": "17. Keskaegsete Pa\u0308rnu elanike po\u0303hitoiduks oli leib. Pagarid ku\u0308psetasid leiba sakslaste eeskujul nisujahust vo\u0303i nisu-rukki-segajahust. Eesti pa\u0308ritolu vo\u0303i vaesematele linnaelanikele valmistati ka odavat rukkileiba."}, {"text_idx": "#000020", "text": "18. U\u0308leja\u0308a\u0308nud toidulaud so\u0303ltus sellest, mida majapidamises kasvatati ja valmistati. Eeslinnas oli palju aed- ja puuviljakasvatajaid. Populaarseim ko\u0308o\u0308givili oli kapsas. Jo\u0303ukamad pa\u0308rnakad vo\u0303isid endale lubada ka oma aia o\u0303unade ja kirsside mekkimist."}, {"text_idx": "#000021", "text": "19. Pa\u0308rnu asukoht vo\u0303imaldas siinsetel elanikel kasutada toidu valmistamiseks rohkelt kala. Ko\u0303ige hinnatum kala oli keskajal sa\u0308inas, lihtrahva toidulauale jo\u0303udis peamiselt ra\u0308im. Palju so\u0308o\u0308di kuivatatud soolaturska, mida veeti nii sisse kui valmistati kohapeal. Ko\u0303ige no\u0303utum importkala oli keskajal soolaheeringas."}, {"text_idx": "#000022", "text": "20. Keskaegsete Pa\u0308rnu elanike riietus so\u0303ltus nende staatusest. Jo\u0303ukamad elanikud eelistasid kallitest importkangastest valmistatud ro\u0303ivaid. Lihtelanikud ja talupojad pidid leppima odavamate kohapealsete kangaste vo\u0303i lausa oma majapidamises valminud kangast ro\u0303ivastega."}, {"text_idx": "#000023", "text": "21. Ajaveetmise vo\u0303imalusi keskaegses Pa\u0308rnus jagus. Eriti armastati erinevaid ajaviitema\u0308nge nagu ta\u0308ringu- ja kaardima\u0308ngud. Punase torni hoovis on u\u0308les seatud u\u0308leelusuuruses veskima\u0308ng, mida siin ka keskajal ma\u0308ngiti. Palju tehti ja kuulati u\u0308heskoos muusikat. Armastatuimad muusikariistad tavainimeste seas olid torupill ja parmupill. Peenemas seltskonnas eelistati trompetihelisid, vilepilli ja trummi."}, {"text_idx": "#000024", "text": "Nagu juba mainitud, saab keskaja kommete ja traditsioonidega la\u0308hemalt tutvuda Pa\u0308rnu Hansapa\u0308evadel, mis toimuvad juulikuus ja on sobivad igas vanuses ku\u0308lastajatele. Kui oled huvitatud keskaegse Pa\u0308rnu tundmao\u0303ppimisest koos giidiga, siis on vo\u0303imalik osa vo\u0303tta keskajale pu\u0308hendatud ekskursioonidest, mida saab la\u0308bida nii jalgsi kui ka rattaga."}, {"text_idx": "#000026", "text": "Veebiportaali on arendatud projekti \u201ePa\u0308rnumaa ettevo\u0303tluskeskkonna arendustegevused \u2013 turism 2017-2019\u201c raames, mida on rahastatud Euroopa Regionaalarengu Fondi meetme tegevusest \u201ePiirkondlikud algatused to\u0308o\u0308ho\u0303ive ja ettevo\u0303tlikkuse edendamiseks\u201c perioodil 2017-2023."}, {"text_idx": "#000027", "text": "Visit Pa\u0308rnu uudiskiri aitab sul veeta oma ja\u0308rgmise puhkuse Pa\u0308rnus!"}, {"text_idx": "#000028", "text": "Ta\u0308name, et liitusite meie uudiskirjaga."}]